钦定古今图书集成/历象汇编/庶征典/第117卷 > 北齐
## 钦定古今图书集成/历象汇编/庶征典/第117卷 > 北齐

### 武成帝河清元年地生白毛

按《北齐书武成帝本纪》。不载　按《隋书五行志》。“齐河
清元年九月。沧洲及长城之下。地多生毛。或白或黑。
长四五寸。近白祥也。时北筑长城。内兴三台。人苦劳
役。”

《河清》二年，地震。

按《北齐书。武成帝本纪》。不载　按《隋书五行志》。“后齐
河清二年。并州地震。和士开专恣之应。”

### 后主武平四年祈皇嗣坛中忽有车辙

按：《北齐书后主本纪》：武平四年“夏四月癸丑，祈皇嗣
坛，壝蕝之内，忽有车𫐄之辙。按验傍无人迹，不知车
所从来。乙卯，诏以为大庆，班告天下。”